સોમવારથી બોર્ડની ધોરણ 10 અને ધોરણ 12ની પરીક્ષાઓ શરૂ થઈ રહી છે. તે દરમિયાન મેઘાણીનગરની નવચેતન શાળાના બાળકો પણ હવે પરીક્ષા આપી શકશે. 12 માર્ચથી રાજ્યમાં ધોરણ-10 અને 12 વિજ્ઞાન અને સામાન્ય પ્રવાહની પરીક્ષાની શરૂઆત, 28 માર્ચ સુધી ચાલનારી પરીક્ષામાં કુલ 17 લાખ 14 હજાર ઉપરાંત પરીક્ષાર્થિઓની કસોટી થશે, ગુજરાત માધ્યમિક શિક્ષક બોર્ડ દ્વારા તમામ તૈયારીઓ પૂર્ણ કરી દેવામાં આવી છે. સોમવારે એટલે કે 12 માર્ચથી શરૂ થનારી બૉર્ડની પરીક્ષની GSEB દ્વારા તમામ તૈયારીઓ પૂર્ણ કરી દેવાઈ છે. ગુજરાત માધ્યામિક અને ઉચ્ચતર માધ્યામિક શિક્ષણ બોર્ડ દ્વારા ધોરણ દસ અને ધોરણ બારની સામાન્ય અને વિજ્ઞાનપ્રવાહની પરીક્ષા શરૂ થઇ રહી છે. આ પરીક્ષા 28 માર્ચે પૂર્ણ થશે, દસમાં ધોરણમાં રાજ્યના 11 લાખ 3 હજાર 674 વિદ્યાર્થી અને ધોરણ બારમાં 4 લાખ 76 હજાર 634 વિદ્યાર્થીઓ પરીક્ષા આપશે, તેમજ વિજ્ઞાન પ્રવાહમાં 1 લાખ 34 હજાર 671 વિદ્યાર્થીઓની કસોટી થશે. કુલ 17 લાખ 14 હજાર 979 વિધાર્થીઓ પરીક્ષા આપશે.